Dunavecse Város Önkormányzatának Képviselő-testülete

323-1/2024.

JEGYZŐKÖNYV

Készült a képviselő-testület 2024. január 31-én /15,00-15,35/ megtartott üléséről

Az ülés helye: Városháza ülésterme
Jelen vannak: 

Vörös Sándor polgármester, Kochné Vadászi Borbála alpolgármester, Aranyi János Gábor, Kovács Péter, Molnár Gyula, Sándor Zsombor és Tóth József képviselők (7 fő)
Tanácskozási joggal jelen van:

Nagy Erzsébet jegyző, dr. Tarnai Kitti hatósági csoportvezető, Erdős Erika mb. óvodavezető (Százszorszép Óvoda), Horváth-Gallai Eszter igazgató (Vikár Béla Művelődési Ház), Liptai-Kölesdi Ágnes bölcsődevezető (Dr. Kolozs Gergely „Tipegő” Bölcsőde), Aranyi Ágota igazgató (Vikár Béla Könyvtár)
Jegyzőkönyvvezető: Marticsné Molnár Szilvia

Vörös Sándor polgármester úr

Tisztelettel köszöntöm a képviselő-testület tagjait. Megállapítom, hogy az ülés határozatképes, így azt megnyitom. A jegyzőkönyvet Aranyi János Gábor képviselő és Kochné Vadászi Borbála alpolgármester hitelesítik. Javaslom, hogy a meghívóban szereplő napirendi pontokat tárgyalja meg a testület.
Polgármester úr megkérdezi a képviselő-testület tagjaitól, hogy ki ért egyet a napirendi pontokkal?
A képviselő-testület tagjai 7 igen szavazattal, ellenszavazat nélkül az alábbi határozatot hozták:

1/2024. (I. 31.) Kt. normatív határozata

Napirend elfogadása











H a t á r o z a t     

1.) Jelentés a lejárt határidejű határozatok végrehajtásáról, a tett
     intézkedésekről, tájékoztató a két ülés közötti jelentősebb eseményekről


2.)  Az önkormányzat 2024. évi költségvetésének megtárgyalása,
és a költségvetési rendelet megalkotása
3.) Beszámoló az alapellátást biztosító orvosi szolgálatok, valamint a

                              szakrendelő szakmai munkájáról
4.)  Beszámoló az otthoni szakápolásról

                       5.)  A bölcsőde tavaszi és nyári zárva tartásának megtárgyalása
           6.)  Tájékoztató a Polgármester 2023. évi szabadságának felhasználásáról,

                  valamint a Polgármester 2024. évi szabadságolási ütemtervének

                  jóváhagyása

           7.)  Egyéb ügyek
  a)  Iparterület TRT módosítása, HÉSZ módosítása
b) Százszorszép Óvoda SZMSZ-nek módosítása
c) Százszorszép Óvoda nyári zárvatartásának megtárgyalása
 d)   Egészségügyi Alapellátási körzetekről szóló rendelet módosítása
e)   Pályázattal kapcsolatos döntés (VP6-19.2.1-91-6-22)
f)   Közterület tulajdonba adásának jóváhagyása
g) Forgács utcai épülettel kapcsolatos döntés
h)  Megállapodás Dunaegyháza községgel fogorvosi ellátással kapcsolatban
                            i)   Építési telek kialakításával kapcsolatos döntés
A napirendi pontok elfogadása után megkezdődött azok tárgyalása.
1./ Napirend:
     Jelentés a lejárt határidejű határozatok végrehajtásáról, a tett
     intézkedésekről, tájékoztató a két ülés közötti jelentősebb eseményekről

     Előterjesztő: Vörös Sándor polgármester
Vörös Sándor polgármester úr

A lejárt idejű határozatokról a táblázatot mindenki megkapta, a két ülés közötti jelentősebb eseményekről szeretném a testületet tájékoztatni:

-Horváth Péter ügyvezető keresett meg, hogy az idei évben le fognak járni a földbérleti szerződések. Szeretné a bérleti szerződéseket meghosszabbítani. Jelenleg 3000 Ft/aranykorona a díj, a javaslatban 5900 Ft/aranykorona lesz, plusz minden évben inflációval növelt bérleti díjat határoznának meg. Továbbá azzal a megkötéssel, hogy bármikor, amikor az önkormányzatnak szüksége van a területre a szerződés felbontható. Amennyiben összeállítják a tervezetet, újra visszahozzuk a testületire. 
-Mikola Péter járt nálam, ő a Kevenet Kft. ügyvezetője, azután járt nálam, miután a szobor rongálás megtörtént. Megnéztük a kamerák által készített képeket, mint tudjátok a kamerarendszerünk két részre  van bontva, az egyik a BM-es pályázatos, a másik régi rendszerből megmaradt. A régi rendszerből megmaradt kamarák nem feltétlen ütik meg a kor színvonalát. Javasolta, hogy cserélni kellene, az Alkotmány utcánál és a Bem utcánál a kamerákat olyanra  kellene cserélni, ami alkalmas forgalom számlálásra. Az ott lakók szerint ez a szakasz forgalmasabbá fog válni a gyár elindulása után. Ezek az új kamarák alkalmasak lesznek forgalom számlálásra is, továbbá rendszámfelismerésre is alkalmasak lesznek. Kérdés, hogy kérjünk ajánlatot erre, vagy hagyjuk egyenlőre a jelenlegi helyzetben. A kamerák működnek. 
-Konyhával kapcsolatban volt ellenőrzés, eltelt az első fontosabb mérföldkő a fenntartásban. Ez azt jelenti, hogy májustól – öt éves fenntartási kötelezettségünk volt – 3 év foglalkoztatási kötelezettség fog lejárni. Minősítve lettek a konyháink, nemcsak a főzőkonyha, hanem a melegítő konyháink is. Mindegyik jó lett, kivéve a Honvéd utcai óvoda konyhája, mert az kettes minősítést kapott. Bíztatom az óvodavezetőt, hogy tegyen azért, hogy ez a minősítés 70-80 % körül legyen. 
-Rendezvényszervező megbeszélés volt, korábban arról beszéltünk, hogy nem tartunk márciusban közmeghallgatást, hanem későbbre halasztjuk és a választással kapcsolatos fórummal együtt fogjuk megtartani. Ezt a dolgot elvetettük és az a javaslatom, hogy március 6-án tartsuk meg a közmeghallgatást a szokott időben. Ezt azért is javaslom, mert május 6-ig nem lesznek hivatalos jelöltek, május közepén, végén pedig megtartjuk a fórumot. 

-Schneider építkezéssel kapcsolatban voltak nálunk, elsősorban az adminisztratív kérdések merültek fel, egyrésze a napirendek között szerepel. Továbbá arra kérdeztem rá, hogy hogyan alakul a Schneider útnak az üzembehelyezéssel kapcsolatos kérdései. 

-Múlt hét szombaton volt a Bagóvárban egy rendezvény az ügyeletben dolgozók munkájának megköszönése alkalmából. A rendezvények voltak orvosok, mentőtisztek, asszisztensek, kb. 40 ember jött össze. Ezt a rendezvényt megtámogattuk 100 ezer forinttal, ezt az összeget el fogjuk számolni a települések között. Többek szájából elhangzott, hogy a régi ügyelet jobban működött. 
-Az ÖTI telep felújításának közbeszerzését ellenőrizték, olyan dolgokat állapítottak meg, mint még soha. Statikai szakértőtől kell véleményt kérni az épületekre, ezt utólag meg kell rendelni. Nem készültek ide villamos tervek és mivel kell villámvédelem a hátsó épületbe, ezért terveket készítettünk. A tervező megcsinálta a kockázat becslését a Nagy Pál háznak, mivel funkcióváltáson ment keresztül. Örömmel mondhatom, hogy működési engedéllyel rendelkező muzeális kiállító térré lett minősítve az épület. Mivel ilyen minősítést kapott, ezért 4-es fokozatú villámhárítót kell kiépíteni.

- A bizottsági ülésen beszéltük, hogy a Katona J. utca aszfaltozására árajánlatot kell bekérnünk. Az előzetes felmérés alapján négy részre lett bontva az utca, a bizottság javaslata az volt, hogy m2-re kérjünk be árajánlatot a következő testületi ülésre.
Megkérdezem a képviselő-testület tagjaitól, hogy ki ért egyet azzal, hogy a Katona J. utca aszfaltozására árajánlatot kérjek be m2 árra vonatkozóan?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

2/2024. (I.31.) Kt.h.

Katona J. utca aszfaltozására 
árajánlat bekérése











H a t á r o z a t

1./ Dunavecse Város Önkormányzat Képviselő-testülete úgy határoz, hogy a Katona J. utca aszfaltozására, négyzetméter árra vonatkozóan árajánlatokat kér be három vállalkozástól.

2./ A képviselő-testület felkéri 

- Ginál Róbert gazdálkodási csoportvezetőt, hogy három vállalkozás részére árajánlatkérőt küldjön ki, a beérkezett árajánlatokat a következő testületi ülésre terjessze be.

Határidő: azonnal

Felelős: Ginál Róbert gazdálkodási csoportvezető

3./ Ezen határozatról értesül:

- Vörös Sándor polgármester

- Ginál Róbert gazdálkodási csoportvezető

Polgármester úr kérte, hogy a tájékoztatót a testület fogadja el. 

A képviselő-testület tagjai polgármester úr tájékoztatását 7 igen szavazattal, ellenszavazat és határozathozatal nélkül tudomásul vették. 
2./ Napirend:
     Az önkormányzat 2024. évi költségvetésének megtárgyalása

     és a költségvetési rendelet megalkotása
     Előterjesztő: Vörös Sándor polgármester
     Előterjesztésért felelős: Ginál Róbert gazdálkodási csoportvezető
    Tárgyalja: P.Ü.V. Bizottság
Vörös Sándor polgármester úr

A bizottsági ülésen részletesen beszéltünk róla, összegezve annyit szeretnék mondani, hogy miden intézménytől feszes és fegyelmezett gazdálkodást szeretnénk kérni, mert ez nagyban befolyásolja, hogyan alakul az év. Felkérem a P.Ü.V. Bizottság elnökét, hogy ismertesse a bizottság javaslatát. 

Molnár Gyula képviselő, a P.Ü.V. Bizottság elnöke

A bizottság megtárgyalta az önkormányzat 2024. évi költségvetési rendelet tervezetét és azt a következő módosításokkal elfogadásra javasolja: a Polgármesteri Hivatal köztisztviselői részére 18 %-os béremelkedés történjen meg 10 hónapra, valamint az óvodában dolgozó pedagógusok részére a szociális bérkiegészítést az óvodavezető osztja el. 
Vörös Sándor polgármester úr

Megkérdezem a képviselő-testület tagjaitól, hogy van-e még valakinek észrevétele?

A képviselő-testület tagjai részéről több észrevétel nem volt. 

Vörös Sándor polgármester úr

Megkérdezem a képviselő-testület tagjaitól, hogy ki ért egyet az önkormányzat 2024. évi költségvetési rendelet tervezetének elfogadásával a bizottsági javaslatával összehangban?

A képviselő-testület tagjai 7 igen szavazattal, ellenszavazat nélkül elfogadták „Dunavecse Város Önkormányzata képviselő-testületének 1/2024. (II. 1.) a 2024. évi költségvetésről szóló rendeletét.                                                             

(A rendelet teljes terjedelmében e jkv-höz csatolva van)
Vörös Sándor polgármester úr

Szükséges a hitelfelvétel felső határát meghatároznunk törvényi előírás alapján. Megkérdezem a képviselő-testület tagjaitól, hogy ki ért egyet azzal, hogy 2024. évben esetlegesen felmerülő adósságot keletkeztető ügyletekhez a hitelfelvétel felső határát 132.835.000 Ft-ban állapítsuk meg?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

3/2024. (I.31.) Kt.h.

Hitelfelvételi korlát megállapítása










H a t á r o z a t
1./ Dunavecse Város Önkormányzata Képviselő-testülete úgy határoz, hogy 2024. évben esetlegesen felmerülő adósságot keletkeztető ügyletekhez a hitelfelvétel felső határát – 2024. évre tervezett bevételei alapján – 132.835.000 Ft-ban állapítja meg.

2./ Ezen határozatról értesül:

- Ginál Róbert gazdálkodási csoportvezető

- Vörös Sándor polgármester

- Nagy Erzsébet jegyző

3./ Napirend:
     Beszámoló az alapellátást biztosító orvosi szolgálatok, valamint a
     szakrendelő szakmai munkájáról

     Előterjesztő: Vörös  Sándor polgármester

     Előterjesztésért felelős:  dr. Harmos István
                       dr. Bardócz Emma háziorvosok,
                       dr. Balázs Gizella gyermekorvos
                       Zavaczki Renáta a RenDoDentál Kft. ügyvezető
                       dr. Pándi Ottó intézményvezető főorvos

Tárgyalja:  E.K.O.SZ. Bizottság
Vörös Sándor polgármester úr

Felkérem az E.K.O.SZ. bizottság elnökét, hogy ismertesse a napirendet.

Kovács Péter képviselő, az E.K.O.SZ Bizottság elnöke

A bizottság megtárgyalta a napirendet és egyesével fogom elmondani a javaslatokat. Harmos István háziorvos beszámolóját elfogadásra javasolta a bizottság.  

Vörös Sándor polgármester úr

Megkérdezem a képviselő-testület tagjaitól, hogy ki ért egyet dr. Harmos István háziorvos beszámolójának elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

4/2024. (I.31.) Kt.h.

Dr. Harmos István háziorvos

beszámolója











H a t á r o z a t
1./ Dunavecse Város Önkormányzata Képviselő-testülete úgy rendelkezik, hogy dr. Harmos István háziorvos beszámolóját elfogadja.
2./ Ezen határozatról értesül:

- Dr. Harmos István háziorvos

Kovács Péter képviselő, az E.K.O.SZ Bizottság elnöke

Dr. Bardócz Emma háziorvos beszámolóját a bizottság elfogadásra javasolja. 
Vörös Sándor polgármester úr

Megkérdezem a képviselő-testület tagjaitól, hogy ki ért egyet dr. Bardócz Emma háziorvos beszámolójának elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

5/2024. (I.31.) Kt.h.

Dr. Bardócz Emma háziorvos

beszámolója











H a t á r o z a t
1./ Dunavecse Város Önkormányzata Képviselő-testülete úgy rendelkezik, hogy dr. Bardócz Emma háziorvos beszámolóját elfogadja.
2./ Ezen határozatról értesül:

- Dr. Bardócz Emma háziorvos

Kovács Péter képviselő, az E.K.O.SZ Bizottság elnöke

A fogászati ellátással kapcsolatban a RenDoDental Kft. beszámolóját a bizottság elfogadásra javasolja. 

Vörös Sándor polgármester úr

Megkérdezem a képviselő-testület tagjaitól, hogy ki ért egyet a RenDoDental Kft. beszámolójának elfogadásával?
A képviselő-testület tagjai 7 igen szavazattal, ellenszavazat nélkül az alábbi határozatot hozták:

6/2024. (I.31.) Kt.h.

Fogászati beszámoló










H a t á r o z a t
1./ Dunavecse Város Önkormányzata Képviselő-testülete úgy rendelkezik, hogy a RenDoDental Kft. fogászati ellátásról szóló beszámolóját elfogadja.
2./ Ezen határozatról értesül:

- Zavaczki Renáta a RenDoDental Kft. ügyvezetője
Kovács Péter képviselő, az E.K.O.SZ Bizottság elnöke

A bizottság elfogadásra javasolja a szakrendelő szakmai beszámolóját, mely tartalmazza a védőnői szolgálat és az EFI beszámolóját is.
Vörös Sándor polgármester úr

Megkérdezem a képviselő-testület tagjaitól, hogy ki ért egyet a szakrendelő szakmai beszámolójának elfogadásával?
A képviselő-testület tagjai 7 igen szavazattal, ellenszavazat nélkül az alábbi határozatot hozták:

7/2024. (I.31.) Kt.h.

Szakrendelő szakmai beszámolója











H a t á r o z a t

1./ Dunavecse Város Önkormányzata Képviselő-testülete úgy rendelkezik, hogy a szakrendelő szakmai beszámolóját – EFI és Védőnői szolgálat -  elfogadja.
2./ Ezen határozatról értesül:

- Dr. Pándi Ottó intézményvezető
4.) Napirend

      Beszámoló az otthoni szakápolásról

      Előterjesztő: Vörös Sándor polgármester
      Előterjesztésért felelős: MPEOCM képviselője 
      Tárgyalja: E.K.O.SZ. Bizottság
Vörös Sándor polgármester úr

Felkérem a bizottság elnökét, hogy mondja el javaslatukat.

Kovács Péter képviselő, az E.K.O.SZ Bizottság elnöke

A Magyar Pünkösdi Egyház Országos Cigány Misszió Segítő Szolgálat beszámolóját megtárgyalta a bizottság. A házi segítségnyújtás feladatellátását 1 fő telephelyvezető irányításával 63 fő szociális gondozó végzi. Dunavecsén 14 fő gondozó végez gondozói-ápolói tevékenységet. Szociális étkeztetésben 5 fő előírt szakképesítéssel rendelkező asszisztens és 1 fő adminisztrátor látja el a feladatot. 2023. január 1-től 800 Ft/óra térítési díjat állapított valamennyi telephelye vonatkozásában a szociális segítségszolgáltatásra. Személyi gondozás tekintetében a fenntartó 200 Ft/óra térítési díjat vezetett be. A bizottság a beszámolót elfogadásra javasolja. 

Vörös Sándor polgármester úr
Megkérdezem a képviselő-testület tagjaitól, hogy van-e kérdés a napirendhez?

A képviselő-testület tagjai részéről kérdés nem volt. 

Vörös Sándor polgármester úr

Megkérdezem a képviselő-testület tagjaitól, hogy ki ért egyet a kunszentmiklósi székhelyű MPE OCM munkájáról szóló beszámoló elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

8/2024. (I.31.) Kt.h.

Beszámoló az otthoni

szakápolásról











H a t á r o z a t
1./ Dunavecse Város Önkormányzata Képviselő-testület úgy rendelkezik, hogy a Kunszentmiklósi székhelyű MPE OCM munkájáról szóló beszámolót elfogadja.

2./ Ezen határozatról értesül:

-  MPE OCM 6090 Kunszentmiklós, Rákóczi út 19. 
- Nagy Erzsébet jegyző

5.) Napirend

     A bölcsőde tavaszi és nyári zárva tartásának megtárgyalása

     Előterjesztő: Vörös Sándor polgármester

     Előterjesztésért felelős: Liptai-Kölesdi Ágnes bölcsődevezető
     Tárgyalja: E.K.O.SZ Bizottság

Vörös Sándor polgármester úr

Felkérem a bizottság elnökét, hogy mondja el javaslatukat.

Kovács Péter képviselő, az E.K.O.SZ Bizottság elnöke

A bölcsődevezető kéréssel fordult a testülethez, kéri, hogy az első félévben három alkalommal: március 28-án, április 2-án, április 22-én és a nyáron, július 22-augusztus 9-ig (15 munkanap) tarthasson zárva a bölcsőde. A bizottság elfogadásra javasolta az előterjesztés szerint a határozati javaslatot. 

Vörös Sándor polgármester úr
Az én javaslatom, hogy a bölcsőde annyi napot tartson zárva a nyár folyamán, mint az óvoda, azaz kettő hetet. 

Megkérdezem a képviselő-testület tagjaitól, hogy ki ért egyet a módosító javaslattal?

A képviselő-testület tagjai 2 igen szavazattal, 5 nem szavazattal szavaztak.

Vörös Sándor polgármester úr
Megkérdezem a képviselő-testület tagjaitól, hogy ki ért egyet a határozati javaslat elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

9/2024. (I. 31.) Kt.h.

Bölcsőde tavaszi és nyári zárva tartása



























     H a t á r o z a t














1./ Dunavecse Város Önkormányzat Képviselő-testülete hozzájárul a Dr. Kolozs Gergely „Tipegő” Bölcsőde tavaszi és nyári zárva tartásához az alábbiak szerint:

· 2024. március 28., április 2. – Tavaszi szünet, 2024. április 22. Magyar Bölcsődék Napja

· 2024. július 22 - 2024. augusztus 9. – Nyári szünet

 2./ A képviselő-testület felkéri 

- a Jegyzőt, hogy a bölcsőde vezetőjét a döntésről tájékoztassa,

- a bölcsőde vezetőjét, hogy a zárva tartásról a szülőket értesítse.

Határidő: 2024. február 10.

Felelős: Nagy Erzsébet jegyző

3./ Ezen határozatról értesül:

- Nagy Erzsébet jegyző
- Liptai-Kölesdi Ágnes bölcsődevezető
6.) Napirend:

     Tájékoztató a Polgármester 2023. évi szabadságának felhasználásáról
     valamint a Polgármester 2024. évi szabadságolási ütemtervének

     jóváhagyása
     Előterjesztő: Vörös Sándor polgármester
     Előterjesztésért felelős: Nagy Erzsébet jegyző
     Tárgyalja: P.Ü.V. Bizottság
Vörös Sándor polgármester úr

Felkérem a P.Ü.V. Bizottság elnökét, hogy ismertesse a bizottság javaslatát. 

Molnár Gyula képviselő, a P.Ü.V. Bizottság elnöke

A bizottság javasolja, hogy fogadjuk el az előterjesztés szerint.
Vörös Sándor polgármester úr

Bejelentem érintettségemet.

Kochné Vadászi Borbála alpolgármester

Megkérdezem a képviselő-testület tagjaitól, hogy ki ért egyet azzal, hogy Vörös Sándor polgármester úr kizárassa magát a „Polgármester 2023. évi szabadságának felhasználásáról valamint a Polgármester 2024. évi szabadságolási ütemtervének jóváhagyása” döntésnél?

A Képviselő-testület tagjai 1 igen és 6 nem szavazattal szavaztak. 

Vörös Sándor polgármester úr

Megkérdezem a képviselő-testület tagjaitól, hogy ki ért egyet a bizottság javaslatával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

10/2024. (I. 31.) Kt.h.

Polgármester szabadságának ütemezése 








                 H a t á r o z a t











Dunavecse Város Önkormányzat Képviselő-testülete (továbbiakban: Képviselő-testület) megtárgyalta Vörös Sándor polgármester előterjesztését és a következő határozatot hozza:

1./ A Képviselő-testület úgy határoz, hogy Vörös Sándor polgármester 2023. évi szabadságának felhasználásáról szóló tájékoztatót, valamint a 2024. évi szabadságának ütemezését a határozat melléklete szerinti tartalommal hagyja jóvá.

2./ A Képviselő-testület megbízza a jegyzőt a további teendők ellátásával.

Határidő: 2024. február 28.

Felelős: 
- Vörös Sándor polgármester
- Nagy Erzsébet jegyző
7.) Napirend:

      a) Iparterület TRT módosítása, HÉSZ módosítása
          Előterjesztő: Vörös Sándor polgármester
          Előterjesztésért felelős: Nagy Erzsébet jegyző
          Tárgyalja: P.Ü.V. Bizottság
Vörös Sándor polgármester úr

Felkérem a P.Ü.V. Bizottság elnökét, hogy ismertesse a bizottság javaslatát. 

Molnár Gyula képviselő, a P.Ü.V. Bizottság elnöke

A fejlesztési cél a terület ipari-gazdasági célú hasznosítása, építőanyag gyártó üzem és kiszolgáló létesítményei elhelyezésére. A fejlesztést több lépésben kívánja megvalósítani az ingatlant fejlesztő szervezet. Első lépésben vasalt és vasalatlan betontermékek gyártását végző üzem létesítését tervezi, mely üzem nyersanyag ellátásához és késztermék kiszállításához kiváló közúti, vasúti és vízi kapcsolat létesíthető a lakóövezetek érintése nélkül. A további lépésekben nyers-, félkész- és késztermék raktárak, térszíni tárolók valamint a beszállítók épületei kerülhetnek elhelyezésre a fejlesztési területen. A terület beépítése tervszerű, a beépítési koncepció a hatékony területfelhasználás és közműellátás figyelembe vételével készült. A tervezett gyárterület kisebb, mint a módosítással érintett terület. A gyárterületen 12 csarnoképület elhelyezése tervezett, összesen 110.000 m2 területtel. Az első lépésben tervezett üzem kiépítés két ütemben történik. Az első ütem 100 fő a második 50 fő részére biztosít új munkahelyet. A módosítás munkahelyteremtés, gazdaságfejlesztés érdekében indokolt. A településen nincs a tervezett célra már kijelölt megfelelő terület, mivel a kijelölt gazdasági területek kereskedelmi szolgáltató, logisztikai területek, ahol gyártó tevékenység nem folytatható. A bizottság elfogadásra javasolja a határozati javaslatot, valamint a rendelet tervezetet.
Vörös Sándor polgármester úr

Megkérdezem a képviselő-testület tagjaitól, hogy ki ért egyet a helyi építési szabályzat módosításáról szóló rendelet elfogadásával?

A képviselő-testület tagjai 7 igen szavazattal, ellenszavazat nélkül elfogadták „Dunavecse Város Önkormányzata képviselő-testületének 2/2024. (II. 1.) a helyi építés szabályairól szóló 29/2004. (X.27.) önkormányzati rendelet módosítását.                                                              

(A rendelet teljes terjedelmében e jkv-höz csatolva van)
Vörös Sándor polgármester úr

Megkérdezem a képviselő-testület tagjaitól, hogy ki ért egyet a TRT módosításáról szóló határozati javaslat elfogadásával?
A képviselő-testület tagjai 7 igen szavazattal, ellenszavazat nélkül az alábbi határozatot hozták:

11/2024. (I. 31.) Kt.h.

Dunavecse Város Településszerkezeti 

Tervének jóváhagyásáról szóló

344/2004. sz. Kt. számú határozat módosításáról






















H a t á r o z a t
Dunavecse Város Önkormányzat Képviselő-testülete a polgármester előterjesztését megtárgyalta és az alábbi határozatot hozta:

1./ A Képviselő-testület az épített környezet alakításáról és védelméről szóló többször módosított 1997. évi LXXVIII. törvény 6.§ (1) és 9/B. § (2) bekezdés a) pontja alapján biztosított jogkörében a 344/2004. számú határozattal jóváhagyott településszerkezeti terv módosítását az alábbiak szerint elfogadja.

2./ A Képviselő-testület elfogadja

- a településszerkezeti terv leírásának 1. melléklet szerinti módosítását, 

- a településszerkezeti tervlap 2. melléklet szerinti módosítását.

Felelős: Vörös Sándor polgármester

Határidő: azonnal

3./ Ezen határozatról értesül:

- Vörös Sándor polgármester 
- Nagy Erzsébet jegyző

- Rédei Építészeti és Mérnöki Kft., Kecskemét, Mécses u. 40.

- Irattár

7. b) Százszorszép Óvoda SZMSZ-nek módosítása
                    Előterjesztő: Vörös Sándor polgármester
                    Előterjesztésért felelős: Erdős Erika mb. óvodavezető
                    Tárgyalja: E.K.O.SZ. Bizottság
Vörös Sándor polgármester úr

Felkérem az E.K.O.SZ. Bizottság elnökét, hogy ismertesse a bizottság javaslatát. 

Kovács Péter képviselő, a E.K.O.SZ. Bizottság elnöke

A Bizottság megtárgyalta a Százszorszép Óvoda SZMSZ-nek módosítását és azt elfogadásra javasolja a Képviselő-testület számára. Egy pici javítás hangzott el, egy helyen a gyámügyi hivatal helyett gyámhivatal szó kerüljön javításra. 
Vörös Sándor polgármester úr

Megkérdezem a képviselő-testület tagjaitól, hogy ki ért egyet a Százszorszép Óvoda SZMSZ-nek módosításával?
A képviselő-testület tagjai 7 igen szavazattal, ellenszavazat nélkül az alábbi határozatot hozták:

12/2024. (I. 31.) Kt. normatív határozata
Százszorszép Óvoda SZMSZ-nek módosítása














         H a t á r o z a t
1./ Dunavecse Város Önkormányzat Képviselő-testülete úgy rendelkezik, hogy a Százszorszép Óvoda Szervezeti és Működési Szabályzatának módosítását - amely a szabályzat mellékletét képezi -  az előterjesztésben foglaltak szerint elfogadja.

2./ Az óvoda SZMSZ-e jelen határozat elidegeníthetetlen részét képezi. 

3./ Ezen határozatról értesül:

- Erdős Erika mb. óvodavezető
- Nagy Erzsébet jegyző


  7. c) Százszorszép Óvoda nyári zárvatartásának megtárgyalása
                                  Előterjesztő: Vörös Sándor polgármester


          Előterjesztésért felelős: Erdős Erika mb. óvodavezető
                                 Tárgyalja: E.K.O.SZ. Bizottság
Vörös Sándor polgármester úr

Felkérem az E.K.O.SZ. Bizottság elnökét, hogy ismertesse a bizottság javaslatát. 

Kovács Péter képviselő, az E.K.O.SZ. Bizottság elnöke

A nyár folyamán mindkettő óvoda épülete működik, felváltva lesznek nyitva és zárva. A Zrínyi utcai I. számú óvoda zárva tartana 2024. 06. 17 – 07. 19-ig, a Honvéd utcai II. sz. óvoda: 2024. 07. 22 – 08. 23-ig. Augusztus 20-a után pedig mindkettő óvoda nyitva lesz, mert kezdődik a következő tanév. Ezen kívül a megnövekedett szabadságok miatt az óvodavezető kéri, hogy mindkettő épület július 22. és augusztus 2. között legyen zárva. Kettő határozati javaslat készült. A bizottság az 2 számú határozati javaslatot javasolja elfogadni. 

Vörös Sándor polgármester úr

Megkérdezem a képviselő-testület tagjaitól, hogy ki ért egyet a 2. számú határozati javaslat elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

13/2024. (I.31.) Kt.h.

Százszorszép Óvoda nyári zárvatartása















H a t á r o z a t
1./ Dunavecse Város Önkormányzat Képviselő-testülete hozzájárul a Százszorszép Óvoda nyári zárvatartásához az alábbiak szerint:

· Zrínyi utcai I. sz. óvoda:      2024. 06. 17. – 2024. 08. 02-ig,

· Honvéd utcai II. sz. óvoda:  2024. 07. 22. – 2024. 08. 23- ig.
2./ A képviselő-testület felkéri 

- a Jegyzőt, hogy a Százszorszép Óvoda megbízott vezetőjét a döntésről tájékoztassa,

- az óvoda megbízott vezetőjét, hogy a nyári zárva tartásról a szülőket értesítse.

Határidő: 2024. március 10.

Felelős: Nagy Erzsébet jegyző

3./ Ezen határozatról értesül:

- Nagy Erzsébet jegyző

- Erdős Erika mb. óvodavezető 


7. d) Egészségügyi Alapellátási körzetekről szóló rendelet módosítása
                    Előterjesztő: Vörös Sándor polgármester
                    Előterjesztésért felelős: Nagy Erzsébet jegyző
                    Tárgyalja: E.K.O.SZ. Bizottság
Vörös Sándor polgármester úr

Felkérem az E.K.O.SZ. Bizottság elnökét, hogy ismertesse a bizottság javaslatát. 

Kovács Péter képviselő, az E.K.O.SZ. Bizottság elnöke

2023. november 1. napjától az orvosi ügyeleti ellátást Bács-Kiskun Vármegyében is az Országos Mentőszolgálat látja el. A törvény értelmében a háziorvosi, házi gyermekorvosi ügyeleti ellátásra a települési önkormányzat által kötött feladat-ellátási szerződés a hatályát veszti. Dunavecse feladat-ellátási szerződés keretében 2023. október 31. napjáig ellátta a háziorvosi és házi gyermekorvosi ügyeleti tevékenységet Tass, Szalkszentmárton és Apostag Községek területén is. Erre vonatkozóan módosítani szükséges a rendeletünket. A bizottság javasolja a rendelet tervezet elfogadását.

Vörös Sándor polgármester úr

Megkérdezem a képviselő-testület tagjaitól, hogy ki ért egyet az egészségügyi alapellátási körzetekről szóló önkormányzati rendelet módosításával?

A képviselő-testület tagjai 7 igen szavazattal, ellenszavazat nélkül elfogadták „Dunavecse Város Önkormányzata képviselő-testületének 3/2024. (II. 1.) az egészségügyi alapellátási körzetekről szóló 23/2023. (X.31.) önkormányzati rendelet módosítását.                                                              

(A rendelet teljes terjedelmében e jkv-höz csatolva van)

7. e) Pályázattal kapcsolatos döntés (VP6-19.2.1-91-6-22)
                    Előterjesztő: Vörös Sándor polgármester
                    Előterjesztésért felelős: Vörös Sándor polgármester
                    Tárgyalja: P.Ü.V. Bizottság
Vörös Sándor polgármester úr

Felkérem a P.Ü.V. Bizottság elnökét, hogy ismertesse a bizottság javaslatát. 

Molnár Gyula képviselő, a P.Ü.V. Bizottság elnöke

A VP6-19.2.1-91-6-22 kódszámú „Helyi fejlesztések támogatása” című napelemes rendszer telepítése tárgyú, a könyvtár épületére tervezett – ajánlati felhívásra beérkezett, Zoldor Electronic Mérnöki Kft. ajánlatát fogadja el 3.810.000 Ft összegben. A bizottság javasolja a napelemes rendszer telepítésének megrendelését. 

Vörös Sándor polgármester úr

Megkérdezem a képviselő-testület tagjaitól, hogy ki ért egyet a határozati javaslat elfogadásával?
A képviselő-testület tagjai 7 igen szavazattal, ellenszavazat nélkül az alábbi határozatot hozták:

14/2024. (I. 31.) Kt.h.

Napelemes rendszer telepítésének

megrendelése










H a t á r o z a t




















     




1./ Dunavecse Város Önkormányzata Képviselő-testülete úgy határoz, hogy a VP6-19.2.1-91-6-22 kódszámú, „Helyi fejlesztések támogatása” című, napelemes rendszer telepítése tárgyú – Vikár Béla Könyvtár épületére tervezett -  ajánlati felhívására beérkezett, Zoldor Electronic Mérnöki Kft. ajánlatát fogadja el 3.810.000 Ft összegben.

2./ A képviselő-testület felkéri 

- Vörös Sándor polgármester urat a további teendők ellátására,

- Ginál Róbert gazdálkodási csoportvezetőt, hogy az 1. pontban szereplő összeget a költségvetésbe tervezze be.

3./ Ezen határozatról értesül:

- Vörös Sándor polgármester 

- Zoldor Electronic Mérnöki Kft. 1223 Budapest, Nagytétényi út 90/B 1. em. 2.

- Ginál Róbert gazdálkodási csoportvezető


7. f) Közterület tulajdonba adásának jóváhagyása
                   Előterjesztő: Vörös Sándor polgármester
                   Előterjesztésért felelős: Vörös Sándor polgármester
                   Tárgyalja: P.Ü.V. Bizottság
Vörös Sándor polgármester úr
Felkérem a P.Ü.V. Bizottság elnökét, hogy ismertesse a bizottság javaslatát. 

Molnár Gyula képviselő, a P.Ü.V. Bizottság elnöke

Az 51. sz. főút és a Kelédháti út kereszteződésében megvalósuló körforgalmi csomópont által érintett magántulajdonú ingatlanok rendezése érdekében kötendő háromoldalú szerződések előzményében Dunavecse Önkormányzat 7/2023.(V.25.) számú önk. rendeletével elfogadta a HÉSZ módosítást, mely többek között tartalmazza az 51. sz. főút és a Kelédháti út kereszteződésében megvalósuló körforgalom területéhez szükséges közlekedési területek leszabályozását is, különös tekintettel a 0265/37 és 076/14 hrsz-ú, magántulajdonban lévő ingatlanokból felhasznált területekre is. Az útügyi hatóság építési engedélyének kiadási feltétele volt, hogy e két tulajdonos hozzájáruljon a területek használatához, valamint a felhasznált 118 m2 és 121 m2 alapterületek más célú hasznosításának engedélyezéséhez. 
A Bács-Kiskun Vármegyei Kormányhivatal Földhivatali Főosztály Kunszentmiklósi Földhivatali Osztály 8. mellékelt határozataival engedélyezte e területek más célú hasznosítását, valamint önálló ingatlanok telekalakítását.

A Közlekedési, Műszaki Engedélyezési és Fogyasztóvédelmi Főosztály Útügyi Osztálya pedig a közlekedési létesítmények építésére, majd elkészültük után a forgalomba helyezésére adott engedélyt. Az útügyi hatóság a megépült létesítményekre vonatkozóan ideiglenes forgalomba helyezési engedélyt adott, a végleges engedély kiadásának feltétele pedig az érintett ingatlanok tulajdonjogi viszonyainak és az ingatlan nyilvántartásban történő rendezése. A vállalt határidők betartása miatt az útépítés által érintett magántulajdonú terület használatát nem a Magyar Közút NZrt. által lefolytatott kisajátítási eljárás során biztosítottuk, mert ezen eljárás több hónapos csúszást jelentett volna. Ezért a Beruházó adás-vételi előszerződést kötött a tulajdonosokkal.

A telekalakítási eljárások során az állami főépítész „kivett közterületként” fogadta el a kialakult ingatlanok művelési ágának meghatározását, ebből adódóan a végleges adás-vétel nem valósítható meg a Beruházó és magántulajdonosok között, mert közterület nem lehet magántulajdonban. Fentiek alapján a körforgalmi csomópont végleges forgalomba helyezési engedélyéhez szükséges ingatlanjogi viszonyok rendezése oly módon vihető végbe, hogy az önkormányzat, a magántulajdonosok és a Beruházó, Schneider Electric Kft között – mindkét ingatlanra vonatkozóan – háromoldalú szerződés, „telekalakítási megállapodás” jön létre. A bizottság javasolja a határozati javaslat elfogadását.
Vörös Sándor polgármester úr
Megkérdezem a képviselő-testület tagjaitól, hogy ki ért egyet a közterület tulajdonba adásának jóváhagyásáról szóló határozati javaslat elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

15/2024. (I.31.) Kt.h.
Közterület tulajdonba adásának jóváhagyása
H a t á r o z a t

Dunavecse Város Önkormányzata Képviselő-testülete megtárgyalta a „Közterület tulajdonba adásának jóváhagyása” című előterjesztést és az alábbi határozatot hozza:

1./ A Képviselő-testület úgy határoz, hogy az 51. sz. főút és a Kelédháti út kereszteződésében megvalósuló körforgalomi csomópont végleges forgalomba helyezési engedélyéhez szükséges ingatlanjogi viszonyok rendezése érdekében a 0265/37 és 076/14 hrsz-ú, magántulajdonban lévő ingatlanok tulajdonosai, mint eladók, Dunavecse Város Önkormányzata mint vevő, valamint a Schneider Electric Kft., mint fizetésre kötelezett között létrejövő háromoldalú szerződésekhez, „telekalakítási megállapodásokhoz” hozzájárul.
2.) A képviselő-testület felkéri 
a) Vörös Sándor polgármestert az 1./ pontban szereplő háromoldalú szerződések, „telekalakítási megállapodások” aláírására és a további teendők ellátására,

b) a Beruházót, hogy a szerződések létrejöttét követően nyújtsa be a földhivatala az aláírt vázrajzokkal és engedélyező határozatokkal együtt.

Határidő: értelemszerű

Felelős: - Vörös Sándor polgármester
              - Beruházó

Határozatról értesül: 
1./ Vörös Sándor polgármester

2./ Nagy Erzsébet jegyző 

     és általa az érintett ingatlanok tulajdonosai

3./ Schneider Electric Kft.

4./ Irattár

7.g) Forgács utcai épülettel kapcsolatos döntés
                   Előterjesztő: Vörös Sándor polgármester
                   Előterjesztésért felelős: Nagy Erzsébet jegyző
                   Tárgyalja: P.Ü.V. Bizottság
Vörös Sándor polgármester úr
Felkérem a P.Ü.V. Bizottság elnökét, hogy ismertesse a bizottság javaslatát. 

Molnár Gyula képviselő, a P.Ü.V. Bizottság elnöke

A bizottság megtárgyalta a napirendet és bizonyos tényezők tisztázása miatt a döntést későbbi ülésre halasztja.
Vörös Sándor polgármester úr
Megkérdezem a képviselő-testület tagjaitól, hogy ki ért egyet a bizottság javaslatával?

A képviselő-testület tagjai 7 igen szavazattal, ellenszavazat nélkül a döntést a februári ülésre halasztja.
16/2024. (I.31.) Kt.h.

Forgács utcai épülettel kapcsolatos döntés

H a t á r o z a t

1./ Dunavecse Város Önkormányzata Képviselő-testülete úgy határoz, hogy a Forgás utcai épület hasznosításával kapcsolatos döntést – bizonyos tényezők tisztázása miatt - elhalasztja.

2./ Ezen határozatról értesül:

- Vörös Sándor polgármester

- Nagy Erzsébet jegyző


7. h) Megállapodás Dunaegyháza községgel fogorvosi ellátással
                    kapcsolatban
                    Előterjesztő: Vörös Sándor polgármester
                    Előterjesztésért felelős: Nagy Erzsébet jegyző
                    Tárgyalja: E.K.O.SZ. Bizottság
Vörös Sándor polgármester úr

Felkérem a bizottság elnökét, hogy mondja el javaslatukat.

Kovács Péter képviselő, az E.K.O.SZ Bizottság elnöke

2024. április 1-jétől nincs fogorvosi ellátás Dunaegyháza község területén, mivel a tartós helyettesítésre vonatkozó megbízási szerződést a fogorvosi ellátást végző Kft. felmondta. Ezért készült el a megállapodás, melyben a RenDoDental Kft. határozatlan ideig helyettesítési feladatokat látna el Dunaegyházi lakosság részére heti 6,5 óra rendelési idővel. A bizottság elfogadásra javasolja a megállapodást.

Vörös Sándor polgármester úr

Megkérdezem a képviselő-testület tagjaitól, hogy ki ért egyet Dunaegyháza község fogorvosi ellátásával kapcsolatos megállapodás elfogadásával a határozati javaslat szerint?
A képviselő-testület tagjai 7 igen szavazattal, ellenszavazat nélkül az alábbi határozatot hozták:

17/2024. (I.31.) Kt.h.

Megállapodás Dunaegyháza községgel fogorvosi ellátásra










H a t á r o z a t

1./ Dunavecse Város Önkormányzata Képviselő-testülete úgy határoz, hogy Dunaegyháza község fogorvosi ellátás tartós helyettesítésére megbízást szerződést köt a RendoDental Kft-vel dunaegyházi lakosság részére heti 6,5 óra rendelési idővel.
2./ A képviselő-testület felkéri Vörös Sándor polgármester urat a további teendők ellátására.

Határidő: azonnal

Felelős: Nagy Erzsébet jegyző

3./ Ezen határozatról értesül:

- Vörös Sándor polgármester

- dr. Pándi Ottó intézményvezető

- RenDoDental Kft. 

- Dunaegyháza Község Önkormányzata


i)  Építési telek kialakításával kapcsolatos javaslat

    Előterjesztő: Vörös Sándor polgármester
                Előterjesztésért felelős: Vörös Sándor polgármester
                Tárgyalja: P.Ü.V. Bizottság
Vörös Sándor polgármester úr

Felkérem a P.Ü.V. Bizottság elnökét, hogy ismertesse a bizottság javaslatát. 

Molnár Gyula képviselő, a P.Ü.V. Bizottság elnöke

A Dunavecse 1872 hrsz-ú terület önkormányzati tulajdonban van. Alakját tekintve jelenleg nehezen kimérhető. A terület mellett található az 1828/3 (513 m2) hrsz-ú terület, amely a Dunavecsei Mezőgazdasági Zrt. tulajdonában van. A rendezéshez szükséges az 1828/3 hrsz-ú terület megvásárlása, hogy a térképen látható 1-2 telkek kialakításra kerülhessenek. A bizottság javasolja a határozati javaslat elfogadását. 

Vörös Sándor polgármester úr

Megkérdezem a képviselő-testület tagjaitól, hogy ki ért egyet a határozati javaslat elfogadásával, mely szerint a Dunavecse 1828/3 hrsz-ú terület megvásárlásra kerüljön?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

18/2024. (I.31.) Kt.h.

Dunavecse, 1828/3 hrsz-ú ingatlan

vételi szándéka










H a t á r o z a t

1./ Dunavecse Város Önkormányzata Képviselő-testülete úgy határoz, hogy a Dunavecse 1828/3 hrsz-ú, kivett beépítetlen terület megnevezésű, 513 m2 nagyságú ingatlant meg kívánja vásárolni.

2./ A képviselő-testület felkéri Vörös Sándor polgármester urat a további teendők ellátására.

Határidő: 2024. március 27.
Felelős: Vörös Sándor polgármester

3./ Ezen határozatról értesül:

- Vörös Sándor polgármester

- Ginál Róbert gazdálkodási csoportvezető
Polgármester úr tájékoztatja a képviselő-testületet és a jelenlévőket, hogy a következő testületi ülés 2024. február 21-én lesz.

A képviselő-testületi ülésen több napirend nem volt, ezért Polgármester úr megköszönte a képviselők munkáját, majd az ülést 15,35 perckor bezárta.
Kmft.

Vörös Sándor 






Nagy Erzsébet

            polgármester




                               jegyző




Hitelesítem:  ………………………….

